রিয়াল মাদ্রিদ ছেড়ে জুভেন্তাসে যাওয়ার পর গোল না পাওয়ায় রোনালদো সমালোচিত হয়ে আসছিলেন। এবার স্বরুপে ফিরে এই তারকা ম্যাচের ১৮তম মিনিটেই গোল করে এগিয়ে দেন দলকে। মূলত জেনোয়ার শীর্ষ গোলদাতা পোলিশ স্ট্রাইকার করজিসটফ পিয়াটেকের ভুলের সুযোগটি কাজে লাগিয়ে গোল করতে সক্ষম হন তিনি। পিয়াটেক বলটি নিয়ন্ত্রনে না নিয়ে ছেড়ে দিলে সেটি সোজা রোনালদোর সামনে এসে পড়ে। আর তাতে টোকা দিয়ে খালি জালে জড়িয়ে দেন রোনালদো।